Alliance Defending Freedom

Alliance Defending Freedom on vuonna 1994 Yhdysvalloissa perustettu, sittemmin kansainvälisesti toiminut kristillinen järjestö.Alliance Defending Freedom Southern Poverty Law Center, viitattu 31.10.2024 Sen tavoitteita ovat olleet uskonnonvapauden edistäminen ja uskonnollisten konservatiivien etujen turvaaminen.Cullen Peele, ICYMI: Alliance Defending Freedom Exposed for its Extremism, Organized Long Game to Dismantle Equality and Oppress Diversity in the U.S. Human Rights Campaign 20.10.2023, viitattu 31.10.2024 Alliance Defending Freedom oli voittanut vuoteen 2023 mennessä viisitoista tapausta Yhdysvaltain korkeimmassa oikeudessa.David D. Kirkpatrick, The Next Targets for the Group That Overturned Roe The New Yorker 2.10.2023, viitattu 31.10.2024 Näihin kuuluu Dobbs vastaan Jackson Women’s Health Organization, joka kumosi abortin liittovaltiollisesti sallineen Roe vastaan Wade -ratkaisun. Southern Poverty Law Center pitää Alliance Defending Freedomia viharyhmänä. Alliance Defending Freedomia oli 31. tammikuuta 1994 perustamassa kolmisenkymmentä kristillisen oikeiston vaikuttajaa, jotka pyrkivät “puolustamaan uskonnonvapautta ennen kuin on liian myöhäistä”. Alkuperäinen nimi oli Alliance Defense Fund; nykyinen nimi otettiin käyttöön vuonna 2012. Oikeuskäsittelyiden lisäksi Alliance Defending Freedom on tukenut kristittyjen koulutusta juristeiksi, hallinnollisiin tehtäviin ja liiketoimintaan muiden muassa Young Lawyers Academy - ja Areté Academy -hankkeidensa kautta. Alliance Defending Freedomin pitkäaikaisena puheenjohtajana toimi Alan Sears tammikuuhun 2017 saakka. Häntä seurasi baptistipappi Michael Farris. Alliance Defending Freedom sai neuvoa-antavan aseman YK:ssa vuonna 2010. Samana vuonna se hyväksyttiin Euroopan unionin Transparency Registeriin, mikä mahdollisti järjestölle vaikuttamisen Euroopan unionin instituutioiden politiikkaan. Järjestö on toiminut aktiivisesti ainakin Romaniassa. Sen kansainvälisen siiven päämaja sijaitsee Wienissä. Lisäksi sillä on Yhdysvaltain ulkopuolisia toimistoja Méxicossa, Brysselissä, Lontoossa, New Delhissä, Genevessä ja Strasbourgissa. == Suhtautuminen seksuaali- ja sukupuolivähemmistöjen oikeuksiin == Vuonna 2003 Alliance Defending Freedom vastusti korkeimman oikeuden päätöstä, jonka mukaan homoseksuaalisten tekojen kieltäminen oli perustuslain vastaista. Texasissa voimassa ollutta homoseksuaaliset suhteet kieltänyttä lakia järjestö perusteli kansanterveydellä. Sittemmin Alliance Defending Freedom on vastustanut samaa sukupuolta olevien avioliittoja, joille sen mukaan homoseksuaalisten tekojen laillistaminen on raivannut tietä. Järjestö on tukenut myös Belizessä ja Intiassa aiemmin voimassa olleita homoseksin kieltäneitä rikoslain pykäliä. Se on vastustanut sellaisia koulukiusaamisen vastaisia aloitteita, joissa on pyritty suojelemaan seksuaali- ja sukupuolivähemmistöihin kuuluvia opiskelijoita. Donald Trumpin presidentiksi valinnan (2016) jälkeen Alliance Defending Freedomista tuli yksi eniten hallinnon politiikkaan seksuaali- ja sukupuolivähemmistöjen oikeuksien suhteen vaikuttaneista ryhmittymistä. Järjestö on tavoitellut uskonnollisia vapautuksia syrjintäsuojasta ja pyrkinyt vähentämään transsukupuolisten oikeuksia. Alliance Defending Freedomin juristit ovat edustaneet oikeustapauksissa eheytyshoitojen järjestäjiä.Alliance Defending Freedom (ADF) GLAAD 24.1.2024, viitattu 31.10.2024 == Lähteet == Luokka:Yhdysvaltalaiset kristilliset järjestöt